CELEX: 62016CA0149
Language: bg
Date: 2017-09-21 00:00:00
Title: Дело C-149/16: Решение на Съда (десети състав) от 21 септември 2017 г. (преюдициално запитване от Sąd Rejonowy dla Wrocławia-Śródmieścia — Полша) — Halina Socha, Dorota Olejnik, Anna Skomra/Szpital Specjalistyczny im. A. Falkiewicza we Wrocławiu (Преюдициално запитване — Социална политика — Колективни уволнения — Директива 98/59/ЕО — Член 1, параграф 1 — Понятие за „уволнения“ — Приравняване на уволненията на „прекратявания на трудови договори по инициатива на работодателя“ — Едностранно изменение от работодателя на условията на труд и заплащане)

20.11.2017   
            
            
               BG
            
            
               Официален вестник на Европейския съюз
            
            
               C 392/8
            
         Решение на Съда (десети състав) от 21 септември 2017 г. (преюдициално запитване от Sąd Rejonowy dla Wrocławia-Śródmieścia — Полша) — Halina Socha, Dorota Olejnik, Anna Skomra/Szpital Specjalistyczny im. A. Falkiewicza we Wrocławiu
   (Дело C-149/16) (1)
   
   ((Преюдициално запитване - Социална политика - Колективни уволнения - Директива 98/59/ЕО - Член 1, параграф 1 - Понятие за „уволнения“ - Приравняване на уволненията на „прекратявания на трудови договори по инициатива на работодателя“ - Едностранно изменение от работодателя на условията на труд и заплащане))
   (2017/C 392/11)
   Език на производството: полски
   
      Запитваща юрисдикция
   
   Sąd Rejonowy dla Wrocławia-Śródmieścia
   
      Страни в главното производство
   
   
      Ищци: Halina Socha, Dorota Olejnik, Anna Skomra
   
      Ответник: Szpital Specjalistyczny im. A. Falkiewicza we Wrocławiu
   
      Диспозитив
   
   Член 1, параграф 1 и член 2 от Директива 98/59/ЕО на Съвета от 20 юли 1998 година за сближаване на законодателствата на държавите членки в областта на колективните уволнения трябва да се тълкуват в смисъл, че работодателят е длъжен да проведе предвидените в посочения член 2 консултации, когато възнамерява да предприеме в ущърб на работниците и служителите едностранно изменение на условията на възнаграждение, което в случай на неприемане от страна на последните води до прекратяване на трудовото правоотношение, доколкото са изпълнени условията, предвидени в член 1, параграф 1 от тази директива, което запитващата юрисдикция трябва да провери.
   
      (1)  ОВ C 222, 20.6.2016 г.